ประจำเดือนพึ่งหายตอนเช้า แล้วมีเพศสัมพันธ์ช่วงบ่ายแฟนมีอาการเจ็บแสบตรงอวัยวะเพศแล้วตอนเย็นมีเลือดออกเล็กน้อย อยากทราบว่ามีอาการติดเชื้อไวรัสหรือป่าว #ไม่ได้มีเพศสัมพันธ์กับแฟนมาเดือนกว่าครับ
สวัสดีค่ะ อาการเจ็บแสบบริเวณอวัยวะเพศหญิง อาจเกิดจาก-การฉีกขาดของเยื่อบุอวัยวะเพศจากการมีเพศสัมพันธ์-ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้-ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ-การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอด-ช่องคลอดแสบและคันจากความแห้ง แต่มักเกิดในหญิงวัยทอง-ทางเดินปัสสาวะอักเสบ-เริมที่อวัยวะเพศ จะพบมีตุ่มน้ำใสที่อวัยวะเพศร่วมด้วยหากยังมีอาการเป็นเรื้อรัง ตกขาวมีเลือดปนหรือมีสีผิดไปจากปกติ บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์การดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์